**מבנה (מוצע) לקורס**

**"המימד המדיני בבטחונה הלאומי של ישראל"**

**מרכז אקדמי: ד"ר ערן לרמן**

**מטרות הקורס:**

* כיעד על – פיתוח חשיבה מדינית בראייה רחבה והנחלת מודעות ורגישות לתפקידם של כלים מדיניים במערכה המשולבת על בטחון ישראל.
* הקניית מושגי יסוד באשר לדפוסי יסוד ורבדים היסטוריים במבנה המערכת הבינלאומית, בהתפתחות היחסים הבין-מדינתיים, ובהתהוותה של הפרקטיקה הדיפלומטית של ימינו.
* הכרת מקורותיה ומאפייניה של מדיניות החוץ הישראלית (ולפני כן – פעילותה המדינית של התנועה הציונית) וזיהוי האתגרים העיקריים שבפניה.
* העמקת ההבנה באשר למנגנוני עיצוב המדיניות בישראל בנושאים מדיניים מרכזיים העומדים על הפרק, וזיקת הגומלין בין המוקדים השלטוניים הרלבנטיים – הן בקבלת ההחלטות והן ביישומן.
* עיון בסוגיות מדיניות קונקרטיות, בשלושה חתכים (משתלבים):
  + מגמות מסתמנות במדיניותן של המעצמות העיקריות – ארה"ב, הזירה האירופית, אסיה, רוסיה (ובנגיעה – אזורי עולם נוספים) ומשמעותן עבור ישראל ומדיניותה;
  + משחק הכוחות במערכת האזורית – בעידן הטלטלה בעולם הערבי – ומיפוי המימד המדיני ביחסי ישראל עם שכנותיה (ועם הפלסטינים), כולל יחסי הגומלין בין דיפלומטיה ללחימה ושאלת מנגנוני הסיום בעיתות משבר;
  + היבטים נושאיים במערכות המדיניות - יחסי ישראל עם הפזורה היהודית; דיפלומטיה כלכלית; דיפלומטיה ציבורית ("הסברה"); בקרת נשק.

**פירוט מפגשים (בשלב זה, עדיין ללא פירוט ביבליוגרפיה):**

**משך 1 – מבוא לדיפלומטיה:** הרבדים ההיסטוריים של הסדר העולמי (ערן לרמן)

**משך 2 – מבוא לדיפלומטיה:** מה נשתנה **-**  מחדרי הארמון עד חדרי הצ'אט: השלכות המציאות הפוסט-מודרנית על המימד המדיני בבטחון הלאומי ועל הפרקטיקה הדיפלומטית (ערן לרמן).

**משך 3 – מבוא לדיפלומטיה הציונית והישראלית:** "בשער האומות" – מהרצל עד בן-גוריון (ערן לרמן)

**משך 4 – מבוא לדיפלומטיה ישראלית בת זמננו:** מבט כולל על תפקיד הדיפלומטיה במערכה לביסוס כוחה ומעמדה של ישראל (מרצה אורח: רון פרושאור? זלמן שובל?)

**משכים 8-5 – ביקורים במשרד החוץ והיכרות עם דפוסי עבודתו.**

**משך 9 – מנגנוני קבלת החלטות בישראל:**  דגש על המל"ל והחתירה לאינטגרציה (מרצה אורח – אורנה מזרחי? רני פלד? יהודה בן מאיר?)

**משך 10 – צבא, מודיעין ודיפלומטיה ויחסי הגומלין ביניהם במערכת הישראלית:**  בעת מערכות, לקראתן ובמהלכן (מרצה אורח – דן שיפטן? עמוס גלעד? ערן עציון?)

**משכים 12-11 – ארה"ב כציר מרכזי במדיניות החוץ והבטחון:** מקורות "היחסים המיוחדים" ונסיבות התהוותם; משענותיהם בזירה האמריקנית ופוטנציאל השחיקה (ערן לרמן; מרצה אורח – ח"כ מייקל אורן? דני אילון?).

**משך 13 – אסיה כזירה מדינית עתידית:** עלייתה של סין והתארגנות הכוחות לשמירת האיזון (מרצה אורח: עמוס נדאי? יצחק שיחור?).

**משך 14 – אירופה – היבשת האבודה??** – האמנם ניצבת ישראל בפני שחיקה חמורה במעמדה ובקשרי הסחר שלה (מרצה אורח: רן קוריאל? שמעון שטיין? דני שק? שרון פארדו?)

**משך 15 – רוסיה – איום או הזדמנות?** – משמעות האסטרטגיה של פוטין, בדגש על המעורבות האזורית) מרצה אורח – צבי מגן? דימה אדמסקי?)

**משך 16** – **המערכת האזורית (המתפוררת)** והשלכות הטלטלה - איום והזדמנות, כולל בהיבטי האוריינטציה המדינית החדשה ומעמד ישראל במזרח הים התיכון (ערן לרמן)

**משך 17 – האמנם האסלאם הוא האויב?** דרכי התבוננות ותגובה למול אתגרים חדשים (מרצה אורח: הרב דוד רוזן? עמנואל סיוון?)

**משך 18 – איראן כיריב מדיני: תרומת ישראל למאבק האסטרטגי –** המערכה לבידוד המשטר האיראני ובלימת תכנית הגרעין (מרצה אורח: בנג'י קרסנה? סימה שיין?)

**משך 19 – אנחנו לא לבד: השלכות מדיניות של היחסים עם מצרים וירדן (ומעבר לכך) –** הזדמנויות ואילוצים (מרצה אורח – דוד חכם? דניאל נבו?)

**משך 20 – המכלול הפלסטיני: החתירה להסדר ואבני בנין לדו-קיום -** השלכות מדיניות של ההתמודדות השוטפת עם הסכסוך (מרצה אורח – יצחק מולכו...?; אודי דקל? פולי מרדכי?)

**משך 21** - **מצבי סיום**: **לבנון 2006 כמקרה מבחן לתפקיד הדיפלומטיה במערכה -** לקחים אופרטיביים ואסטרטגיים (מרצה אורחת – ח"כ ציפי לבני)

**משך 22** - **הדיפלומטיה של בקרת הנשק:** משיחות ACRS עד ל"ועידת 2012" (שלא היתה) והצבעות ה-INC (מרצה אורח: גיל רייך? מיכה בר?)

**משך 23 – דיפלומטיה כלכלית ומקומה באסטרטגיה הלאומית:** משמעות מעמדה של ישראל כמשק תלוי-יצוא וכמוקד של חדשנות טכנולוגית (מרצה אורח: יוג'ין קנדל? אוהד כהן?)

**משך 24 – דיפלומטיה ציבורית ועתיד ההסברה בעידן המקוון –** בצל אתגר הדה-לגיטימציה והשלכותיו: האמנם איום אסטרטגי? (מרצה אורח/ת: סימה וקנין? ירדן ותיקאי? בן דרור ימיני?)

**משך 25** – **יהדות התפוצות כמכפיל כוח –** מה נדרש כדי להעצים את תרומתם? (ערן לרמן; מרצה אורח - נתן שרנסקי?)

**משך 26** – סיכום ומיפוי תובנות ולקחים (ערן לרמן).

**דרישות השיעור**

ציון הקורס ייקבע על פי השתתפות ועבודת גמר קצרה (העומדת באמות מידה של כתיבה אקדמית) שתעסוק בסוגיה נבחרת ביחסי החוץ של ישראל, בין אם בראיה היסטורית ובין אם בעיון עדכני והצעות למדיניות קונקרטית.